ब्रॉडबैंड कनेक्शन हटाने पर रिफंड मांगा तो किया इंकार
बीएसएनएलकी थकी हुई ब्राडबैंड सेवा हटवाने के बाद रिफंड पाने को ग्राहकों को पसीने छूट जाते हैं। एक मामले में तो ग्राहक को विभाग ने कई चक्कर कटवा दिए, लेकिन रिफंड नहीं दिया। जब उपभोक्ता ने आरटीआई लगाकर जानकारी मांग की तो विभाग ने स्पीड पोस्ट से रिफंड राशि भेज दी।
दरअसल, प्रोफेसर कॉलोनी के संदीप चोपड़ा के घर बीएसएनएल का इंटरनेट ब्रॉडबैंड कनेक्शन लगा हुआ था। इंटरनेट की स्पीड कम आने बार-बार कनेक्शन टूट जाने की समस्या के कारण उन्होंने 28 अक्टूबर 2016 को कनेक्शन कटवा दिया। चूंकि विभाग पहले ही 11 महीनों का भुगतान ग्राहकों से ले लेता है तो उन्होंने विभाग से बचा हुआ भुगतान सिक्योरिटी की मांग की। विभाग ने उन्हें टहलाता रहा लेकिन रिफंड की धनराशि जारी नहीं की। संदीप ने बीएसएनएल की वेबसाइट पर देखा तो ग्राहकों को 60 दिन में धनराशि रिफंड करने की बात कही गई थी ऐसे में उन्होंने कुछ दिन इंतजार करना ठीक समझा। लेकिन विभाग को कोई सुध नहीं आई। लिहाज जब कोई काम नहीं आया तो उन्होंने सूचना का अधिकार कानून के तहत विभाग से जानकारी मांग ली। इसमें कनेक्शन कटवाने पर रिफंड करने का तय समय, जिम्मेदार अधिकारी का नाम सहित अन्य जानकारी मांगी गईं। सूचना मांगने के कुछ समय बाद ही विभाग के पंचकूला स्थित कार्यालय से 3 मार्च को 4,549 रुपये का चैक कार्यालय में गया और इसे संदीप के घर बिना देरी किए स्पीड पोस्ट से भेज दिया गया। हालांकि उन्हें आरटीआई का जवाब अभी तक नहीं मिला है। संदीप को ढाई माह विभाग के चक्कर कटवाने के बाद अब जाकर भुगतान नसीब हुआ है। मामले को लेकर एसडीएम धन सिंह ने बताया कि मामला मेरे संज्ञान में नहीं है।
{ढाई माह तक विभाग के काटता रहा चक्कर
{उपभोक्ता ने आरटीआई लगाई तो कर दिया रिफंड
hin_Deva hin_Deva hin_Deva awa_Deva hin_Deva